CELEX: 62012CA0450
Language: el
Date: 2013-12-12 00:00:00
Title: Υπόθεση C-450/12: Απόφαση του Δικαστηρίου (δεύτερο τμήμα) της 12ης Δεκεμβρίου 2013 [αίτηση του Finanzgericht Düsseldorf (Γερμανία) για την έκδοση προδικαστικής απόφασης] — HARK GmbH & Co. KG Kamin- und Kachelofenbau κατά Hauptzollamt Duisburg (Κοινό δασμολόγιο — Δασμολογική κατάταξη — Συνδυασμένη Ονοματολογία — Κλάσεις 7307 και 7321 — Σετ σωλήνων για θερμάστρες — «Μέρη» θερμαστρών και «εξαρτήματα σωληνώσεων» )

15.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/13
            
         Απόφαση του Δικαστηρίου (δεύτερο τμήμα) της 12ης Δεκεμβρίου 2013 [αίτηση του Finanzgericht Düsseldorf (Γερμανία) για την έκδοση προδικαστικής απόφασης] — HARK GmbH & Co. KG Kamin- und Kachelofenbau κατά Hauptzollamt Duisburg
   (Υπόθεση C-450/12) (1)
   
   (Κοινό δασμολόγιο - Δασμολογική κατάταξη - Συνδυασμένη Ονοματολογία - Κλάσεις 7307 και 7321 - Σετ σωλήνων για θερμάστρες - «Μέρη» θερμαστρών και «εξαρτήματα σωληνώσεων»)
   2014/C 45/22
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Düsseldorf
   
      Διάδικοι στην υπόθεση της κύριας δίκης
   
   HARK GmbH & Co. KG Kamin- und Kachelofenbau
   
      κατά
   
   Hauptzollamt Duisburg
   
      Αντικείμενο
   
   Αίτηση προδικαστικής απόφασης — Finanzgericht Düsseldorf — Ερμηνεία του παραρτήματος I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (EE L 256, σ. 1) όπως τροποποιήθηκε με τον κανονισμό (ΕΚ) 1031/2008 της Επιτροπής, της 19ης Σεπτεμβρίου 2008 (EE L 291, σ. 1) — Ερμηνεία των κλάσεων 7307 και 7321 — Κατάταξη των σωληνώσεων θερμάστρας
   
      Διατακτικό
   
   Η Συνδυασμένη Ονοματολογία που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το Κοινό Δασμολόγιο, όπως τροποποιήθηκε με τον κανονισμό (ΕΚ) 1031/2008 της Επιτροπής, της 19ης Σεπτεμβρίου 2008, έχει την έννοια ότι σετ σωλήνων για θερμάστρες όπως το επίμαχο στην υπόθεση της κύριας δίκης, το οποίο περιέχει ένα ορθογώνιο τεμάχιο σωλήνωσης από χάλυβα, με εξωτερική διάμετρο 154 —mm και εξωτερικές διαστάσεις 495 —mm —× 595 —mm, με στρώση ανθεκτικού στις υψηλές θερμοκρασίες βερνικιού και με κλείστρο ασφαλείας ώστε να είναι δυνατός ο εσωτερικός καθαρισμός, ένα εξάρτημα σύνδεσης με την καπνοδόχο και ένα κατάλληλο διάφραγμα, πρέπει να υπαχθεί στην κλάση 7321 της ΣΟ ως χαλύβδινο μέρος θερμάστρας.
   
      (1)  ΕΕ C 389 της 15.12.2012.